**Стральба ў рэдакцыі газеты «Charlie Hebdo»** — напад невядомых на офіс рэдакцыі французскага сатырычнага штотыднёвіка «Charlie Hebdo» 7 студзеня 2015 года ў Парыжы. У выніку стральбы загінула 12 чалавек, паранена 11. Паводле папярэдніх даных, напад здзейснілі баявікі тэрарыстычнай арганізацыі «Аль-Каіда».

Часопіс некалькі разоў публікаваў карыкатуры на іслам і асабіста прарока Мухамеда. Апошняй такой публікацыяй, у верасні 2012 года, стаў водгук на аматарскі фільм «Нявіннасць мусульман» і беспарадкі ў арабскіх краінах з амерыканскай прысутнасцю, якія рушылі за ім. Паводле паведамлення заходніх СМІ, напад адбыўся праз некалькі гадзін пасля з'яўлення ў «Твітэры» карыкатуры на аднаго з лідараў групоўкі ІДІЛ Абу Бакра аль-Багдадзі.

Ход падзей
----------

У 11:30 па мясцовым часе некалькі невядомых у масках (паводле заявы міністра ўнутраных спраў Францыі Бернара Казнёва — трое), якія прыехалі на чорным аўтамабілі маркі «Citroën», з крыкамі «Алаху Акбар» уварваліся ў рэдакцыю, дзе адкрылі стральбу з аўтаматаў Калашнікава і гранатамёта, затым завязалася перастрэлка з паліцэйскімі, якія прыбылі на месца здарэння. У выніку нападу загінула каля 12 чалавек, двое з якіх — супрацоўнікі паліцыі. Нападнікам удалось знiкнуць: перасеўшы ў аўтамабіль маркі «Renault Clio», яны зніклі ў невядомым кірунку.

У рэдакцыі ў момант нападу ішла нарада. Крыніца ў медыцынскіх кругах распавяла журналістам, што тэрарысты спачатку забілі аднаго чалавека на першым паверсе будынка, затым падняліся на другі паверх, у памяшканне тыпаграфіі, дзе адкрылі агонь па супрацоўніках рэдакцыі.

Загінулыя і параненыя
---------------------

У выніку нападу загінулі 12 чалавек, двое з якіх — супрацоўнікі паліцыі, якія пад'ехалі на службовай машыне да месца здарэння; таксама сем чалавек атрымалі агнястрэльныя раненні. Агульная колькасць пацярпелых перавышае 20 чалавек, пяцёра параненых былі дастаўлены ў бальніцу ў цяжкім стане.

Сярод загінулых — галоўны рэдактар часопіса «Charlie Hebdo» і карыкатурыст Стэфан Шарбанье. Як паведамляе «The Daily Telegraph», Шарбанье быў у «чорным спісе» тэрарыстычнай групоўкі «Аль-Каіда»: баявікі палявалі на яго за публікацыю карыкатур на прарока Мухамеда.

Таксама забіты вядомыя карыкатурысты Жан Кабю  (англ.) (бел. Жорж Валінскі  (англ.) (бел. і Бернар Вельяк  (англ.) (бел..

* Charb (2009)Charb (2009)
* Cabu (2008)Cabu (2008)
* Georges Wolinski (2007)Georges Wolinski (2007)
* Tignous (2010)Tignous (2010)
* Philippe Honoré (2012)Philippe Honoré (2012)

Нападнікі
---------

Фота Саіда Куашы, аднаго з меркаваных тэрарыстаў.
Паводле заявы міністра ўнутраных спраў Францыі Бернара Казнёва, нападнікаў было трое, паліцыяй лічыць, што быў і чацвёрты — вадзіцель, які чакаў тэрарыстаў у машыне на вуліцы.

Як паведаміла брытанская газета The Telegraph са спасылкай на аднаго са сведак, 33-гадовага агента па нерухомасці Седрыка Ле Бешэ, незадоўга да нападу тэрарысты звярталіся да мінакоў з патрабаваннем перадаць СМІ, што яны з'яўляюцца членамі тэрарыстычнай групоўкі Аль-Каіда. Таксама, паводле слоў Ле Бешэ, нападнікі былі апрануты ў чорнае адзенне ваеннага стылю ў масках і каптурах; адзін з тэрарыстаў нёс гранатамёт.

Пазней сталі вядомыя імёны тэрарыстаў: як паведаміла выданне Est Republicain, усе трое — грамадзяне Францыі арабскага паходжання. Гэта браты Шэрыф і Саід Куашы, а таксама Хамід Мурад. Фатаграфіі падазраваных былі апублікаваны французскай паліцыяй.

Увечар 7 студзеня ў паліцэйскі камісарыят горада Шарлевіль-Мезьер прыйшоў 18-гадовы Мурад Хамід, які падазраваўся ва ўдзеле ў тэракце. Паводле слоў яго аднакласнікаў, днём ён знаходзіўся ў ліцэі і прыйшоў у паліцыю, даведаўшыся ў Інтэрнэце пра распачатае расследаванне.

У ноч на 8 студзеня паліцыя правяла спецаперацыю ў Рэймсе, мэтай якой было ўзяцце пробаў ДНК і адбіткаў пальцаў меркаваных тэрарыстаў. Таксама ў гарадах Рэймс, Шарлевіль-Мезьер і Парыжы паліцыя арыштавала 7 чалавек у рамках аперацыі па пошуку ўдзельнікаў нападу. Гэтыя сямёра з'яўляюцца сваякамі ці знаёмымі двух экстрэмістаў у вышуку.

У аўтамабілі «Citroën C3», які тэрарысты кінулі ў XIX акрузе Парыжа, паліцыя выявіла каля 10 бутэлек з запальнай сумессю і два сцягі тэрарыстычных арганізацый.

Рэакцыя
-------

### Дзяржавы

Францыя Прэзідэнт Францыі Франсуа Аланд зрабіў заяву, у якой адзначыў, што няма ніякіх сумневаў у тым, што тое, што адбылося з'яўляецца тэрактам. *«Ніводны варварскі акт не зможа заглушыць свабоду прэсы. Мы — адзіная краіна, якая зможа рэагаваць і з'яднацца»*, — заявіў ён. Таксама Аланд асабіста прыбыў на месца здарэння. Таксама Аланд неўзабаве пасля нападу на рэдакцыю сабраў Урад Францыі ў Елісейскім палацы, каб абмеркаваць тэрарыстычную пагрозу.

Прэм'ер-міністр Францыі Мануэль Вальс заявіў, што *«усе метады будуць выкарыстаны для ўсталявання асобы, высочвання і затрымання арганізатараў нападу»*.

Увечар 7 студзеня на парыжскай Плошчы Рэспублікі пачалася шматлікая маніфестацыя ў знак салідарнасці з сем'ямі загінулых і пацярпелых у выніку тэракту. Паводле даных арганізатараў маніфестацыі, удзел у ёй прынялі каля 10 тысяч чалавек. Многія з прысутных выйшлі з улёткамі з белым надпісам «Я — Шарлі» (фр.: «Je suis Charlie») на чорным фоне ў руках. Аналагічныя маніфестацыі пачаліся ў шэрагу французскіх гарадоў, сярод якіх — Бардо, Ліён, Марсель, Тулуза, Нант і іншыя. Таксама, праз некаторы час пасля нападу, у «Твітэры» з'явіўся хэштэг *#jesuischarlie* у падтрымку рэдакцыі, а французскі Google размясціў жалобную стужку на галоўнай старонцы.

У гэты ж дзень па ўсёй Францыі была абвешчана трохдзённая жалоба.

* Маніфестацыя на парыжскай Плошчы Рэспублікі.Маніфестацыя на парыжскай Плошчы Рэспублікі.
* Дэманстрацыя ў Бардо.Дэманстрацыя ў Бардо.
* Дэманстрант з плакатам «Я — Шарлі» ў Страсбургу.Дэманстрант з плакатам «Я — Шарлі» ў Страсбургу.

### Міжнародныя арганізацыі

«Je suis Charlie» (бел.: «Шарлі — гэта я»). Лагатып, які выкарыстоўваюць карыстальнікі «Твітэра» ў знак салідарнасці з газетай у дзень нападу.
Арганізацыя Аб’яднаных Нацый Генеральны сакратар ААН Пан Гі Мун назваў напад на рэдакцыю замахам на дэмакратыю і свабоду слова. Выступаючы перад журналістам у штаб-кватэры сусветнай арганізацыі, ён выказаў спачуванні блізкім загінулых і ўсяму народу Францыі.

Еўрапейскі Саюз Глава Еўрапейскай камісіі Жан-Клод Юнкер заявіў, што патрэсене нападам на рэдакцыю часопіса. *«Гэта варварства для ўсяго чалавецтва, для ўсіх еўрапейцаў»*, — сказаў ён.
Таксама надзвычайную занепакоенасць тэрактам выказалі генеральны сакратар Савета Еўропы Турб’ёрн Ягланд і старшыня Парламенцкай асамблеі Савета Еўропы Ан Брасёр  (англ.) (бел..

НАТА Генеральны сакратар НАТА Енс Столтэнберг назваў тое, што адбылося *«абуральным нападам на свабоду прэсы»*.

Арганізацыя ісламскага супрацоўніцтва асудзіла тэракт і выказала надзею, што яго арганізатары будуць злоўлены і адданы правасуддзю.

### Рэлігійныя дзеячы, індывідуальныя заявы

Ватыкан Папа Рымскі Францыск выказаў «самае цвёрдае асуджэнне жудаснага замаху» са мноствам чалавечых ахвяр.

Асудзілі тэракт і выказалі сваё меркаванне прадстаўнікі мусульманскай супольнасці Францыі, члены Савета муфтыяў Расіі, муфтый Духоўнага ўпраўлення мусульман Украіны «Ума» Саід Ісмагілаў, муфтый Мусульманскага рэлігійнага аб'яднання ў Рэспубліцы Беларусь Абу-Бекір Шабановіч і іншыя.

### Тэрарыстычныя арганізацыі

Ісламская дзяржава Баявікі Ісламскай дзяржавы Ірака і Леванта ўхвалілі тэракт, аднак сваё дачыненне да яго адмаўляюць. Адзін з сірыйскіх прадстаўнікоў ІДІЛ паведаміў агенцтву Reuters, што задаволены тым як *«ільвы ісламу адпомсцілі за прарока»*.

Гл. таксама
-----------

* Марш Рэспублікі

Зноскі
------

1. 1 2 3  СМИ: число жертв нападения на редакцию Charlie Hebdo в Париже увеличилось до 11 (руск.)(недаступная спасылка).  ТАСС (7 студзеня 2015). Архівавана з першакрыніцы 7 студзеня 2015. Праверана 7 студзеня 2015.
2. ↑  11 человек погибли в результате стрельбы в редакции журнала Charlie Hebdo в Париже (руск.).  Интерфакс (7 студзеня 2015).
3. ↑  Terrorists shouted they were from Al Qaeda in the Yemen before Charlie Hebdo attack **(нявызн.)**. *The Daily Telegraph* (7 студзеня 2015). Праверана 7 January 2015.
4. ↑  Charlie Hebdo publie des caricatures de Mahomet (фр.).  BMFTV. Архівавана з першакрыніцы 31 кастрычніка 2012. Праверана 7 студзеня 2015.
5. 1 2 3 4  Стрельба в редакции журнала Charlie Hebdo в Париже. Онлайн-репортаж (руск.).  РИА Новости (7 студзеня 2015).
6. ↑  Теракт в Париже произошел спустя несколько часов после публикации «Шарли Эбдо» карикатуры на одного из лидеров ИГ (руск.)(недаступная спасылка).  Интерфакс-Запад (7 студзеня 2015). Архівавана з першакрыніцы 7 студзеня 2015. Праверана 7 студзеня 2015.
7. 1 2 3 4 5  Десять человек погибли при стрельбе в офисе французского сатирического журнала (руск.).  Lenta.ru (7 студзеня 2015).
8. 1 2 3  *Елизавета Фохт*. Французские власти назвали число участников теракта в Париже (руск.).  РБК (7 студзеня 2015).
9. 1 2 3 4  *Остап Жуков, Ирина Ринаева*. Бойня в офисе Charlie Hebdo: МВД Франции заявило о трех террористах; убит акционер журнала. Онлайн-трансляция (руск.).  Московский комсомолец (7 студзеня 2015).
10. 1 2 3  Le siège de Charlie Hebdo attaqué par des hommes armés (фр.).  Le Figaro (7 студзеня 2015).
11. 1 2  СМИ: в нападении на редакцию Charlie Hebdo могли участвовать четыре человека (руск.).  ТАСС (7 студзеня 2015).
12. ↑  *Максим Макарычев*. Теракт в Париже совершили боевики «Аль-Каиды» (руск.).  Российская газета (7 студзеня 2015).
13. ↑  Полицейские опубликовали фото подозреваемых в нападении на Charlie Hebdo. ФОТО **(нявызн.)**(недаступная спасылка).  mignews.com.ua. Архівавана з першакрыніцы 11 студзеня 2015. Праверана 2015-1-8.
14. 1 2 3  Во Франции задержаны несколько подозреваемых в совершении теракта в Charlie Hebdo (руск.).  Lenta.ru (8 студзеня 2015).
15. ↑  Полиция нашла "коктейли Молотова" в машине нападавших на Charlie Hebdo (руск.).  РИА Новости (8 студзеня 2015).
16. ↑  Олланд назвал нападение на Charlie Hebdo терактом (руск.).  Lenta.ru (7 студзеня 2015).
17. ↑  Олланд назвал нападение на офис французского журнала терактом (руск.).  Газета.ru (7 студзеня 2015).
18. ↑  Олланд отправится на место перестрелки в редакции журнала в Париже (руск.).  РИА Новости (7 студзеня 2015).
19. ↑  Олланд збирає уряд через напад терористів на видання Charlie Hebdo (укр.).  ZN.UA (7 студзеня 2015).
20. ↑  При стрельбе в редакции журнала в Париже погибли 12 человек (руск.).  РИА Новости (7 студзеня 2015).
21. ↑  Манифестации после атаки на редакцию Charlie Hebdo проходят во Франции (руск.).  РИА Новости (7 студзеня 2015).
22. ↑  Тысячи французов вышли на митинги в знак протеста против теракта в Париже (руск.).  Lenta.ru (7 студзеня 2015).
23. ↑  Во Франции объявили траур в связи с терактом в редакции Charlie Hebdo (руск.).  Российская газета (7 студзеня 2015).(недаступная спасылка)
24. 1 2 3 4 5  *Роман Подервянский*. Международная реакция на теракт в редакции парижского журнала Charlie Hebdo (руск.).  ТАСС (7 студзеня 2015).
25. ↑  Мусульманскія краіны асудзілі тэракт у Парыжы (руск.).  Deutsche Welle (7 студзеня 2015).
26. ↑  Французские мусульмане осудили расстрел журналистов (руск.).  Вести.ru (8 студзеня 2015).
27. ↑  Совет муфтиев России прокомментировал массовый расстрел в редакции французского сатирического журнала Charlie Hedbo (руск.).  НТВ (8 студзеня 2015).
28. ↑  *Саід Ісмагілов*. Звернення муфтія ДУМУ «Умма» щодо подій у Франції (укр.).  Духовне управління мусульман України (7 студзеня 2015).
29. ↑  Муфтий Украины: Расстрел Charlie Hebdo - шок для мусульман Европы (руск.).  Ліга.Новости (7 студзеня 2015).
30. ↑  Белорусский муфтий: убийцы французских журналистов должны понести два наказания (руск.).  Телеграф.by (8 студзеня 2015).
31. ↑  Львы ислама отомстили за нашего пророка – боевики ИГ одобрили теракт в Париже (руск.).  ТРК «Звезда» (7 студзеня 2015).

Спасылкі
--------

* Лагатып Вікісховішча На Вікісховішчы ёсць медыяфайлы па тэме Стральба ў рэдакцыі газеты «Charlie Hebdo»